**Obrazložitev k 1., 2. in 3. točki dnevnega reda**

Omenjene točke dnevnega reda so namenjene postopku podelitve koncesije za obvezni javni službi obdelave določenih vrst komunalnih odpadkov in odlaganja ostankov predelave.

Povzetek dogodkov:

* Leta 2010 je Občina Loški Potok s Snago sklenila pogodbo o obdelavi in odlaganju odpadkov.
* Od aprila 2015 so potekala pogajanja in dogovori v zvezi s pogoji koncesije, cenami in določili sporazuma.
* V novembru 2015 je bila oblikovana končna verzija sporazuma in odloka o podelitvi koncesije Snagi.
* Na 6. seji OS je bil občinski svet seznanjen s postopki v zvezi s podelitvijo koncesije, pogoji koncesije in okvirnimi cenami.
  + Predlog OS o dolžini koncesije je upoštevan in je enak za občine Loški Potok, Sodražica in Ribnica ( 30 let z možnostjo prekinitve po 10 letih).
  + OS je bil seznanjen s ceno 130€/t, sedaj je cena nižja – 124€/t.

Postopki v zvezi z omenjeno problematiko:

1. Snaga nam je poslala vlogo o zainteresiranosti za podelitev – to je formalni začetek postopka po Zakonu o javno zasebnem partnerstvu (ZJZP).
2. V decembru vse občine, ki pristopamo k RCERO, podpisujemo »SPORAZUM O ZAGOTAVLJANJU IZVAJANJA GOSPODARSKIH JAVNIH SLUŽB OBDELAVE DOLOČENIH VRST KOMUNALNIH ODPADKOV IN ODLAGANJA OSTANKOV PREDELAVE ALI ODSTRANJEVANJA KOMUNALNIH ODPADKOV št. 1/2015« (Podpiše župan, OS se seznani)
3. OS sprejme »ODLOK o sodelovanju pri skupnem izvajanju in koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov na območju občine Loški Potok« (Objavimo ga v uradnem glasilu). S tem formalno podelimo koncesijo Snagi.
4. OS sprejme sklep o sprejemu AKTa O USTANOVITVI SVETA RCERO LJUBLJANA (objava v uradnem glasilu bo enotna s strani Snage).
5. Na podlagi elaborata o cenah, sklepe v zvezi s cenami sprejme Svet RCERO, se bo pa ta del urejal hkrati za vse občine, ki jih pokriva Komunala Ribnica.
6. Zadnji korak je podpis Pogodbe o podelitvi koncesije za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov na območju občine Loški Potok.

Župan:

Ivan Benčina